
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 801 

3 Σεπτεμβρίου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Καθορισμός αμοιβής υπαλλήλωντης Γ.Γ. ΕΣΥΕ και άλ¬ 
λων δημοσίων υπηρεσιών ή Ν.Π.Δ.Δ., δημοσίων 
επιχειρήσεων και οργανισμών, καθώς και των ορ¬ 
γανισμών τοπικής αυτοδιοίκησης για τη συλλογή 
και συμπλήρωση ερωτηματολογίων και επεξεργα¬ 
σία στατιστικών στοιχείων. 1 

Αύξηση εξόδων κηδείας των Δημοσίων υπαλλήλων 

Συνταξιούχων, Στρατιωτικών κ.λπ. 2 

Καθορισμός αποζημίωσης της Ελεγκτικής Ομάδας 
των παραστατικών των τελών που καταβάλλονται 
στα ΕΛ-ΤΑ για τη διακίνηση της αλληλογραφίας 

του δημοσίου. 3 

Εφαρμογή Πιλοτικού Προγράμματος ΒΟΗΘΕΙΑ ΣΤΟ 

ΣΠΙΤΙ στο Δήμο Περιστεριού. 4 

Κύρωση Κανονισμού «Τροποποίηση του Κανονισμού 


αριθ. 33/24.2.84 «Κατανομή προσωπικού ΑΣ στις 

Λιμενικές Αρχές» (Β' 193). 

Ψήφιση Ο.Ε.Υ. Συμβουλίου Περιοχής 4ης Εδαφικής 


Περιφέρειας Ν. Μαγνησίας. 6 

ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. 2049632/7715/0022 (1) 


Καθορισμός αμοιβής υπαλλήλωντης Γ.Γ. ΕΣΥΕ και άλλων 
δημοσίων υπηρεσιών ή Ν.Π.Δ.Δ., δημοσίων επιχειρή¬ 
σεων και οργανισμών, καθώς και των οργανισμών το¬ 
πικής αυτοδιοίκησης για τη συλλογή και συ μπλήρωση 
ερωτηματολογίων και επεξεργασία στατιστικών στοι¬ 
χείων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του Ν.Δ. 3627/56 «περί οργανώσεως της ΕΣΥΕ» και ’ 
του Π.Δ. 532/91 «Οργανισμός Γενικής Γ ραμματείας ΕΣΥΕ» 
β. Του Ν. 1558/85 «Κυβέρνηση και Κυβερνητικά 
Όργανα» και του Ν. 2081/92. 

γ. Του άρθρου 9 (παρ. 5) του Ν. 2392/96 «Πρόσβασητης 
Γ.Γ. ΕΣΥΕ σε διοικητικές πηγές κ.λπ.». 


δ. Του άρθρου 22 του Ν. 2362/95 «περί Δημοσίου 
Λογιστικού». 

2. Τις παρακάτω κοινές υπουργικές αποφάσεις: 

α) 10465/Γ286/28.5.1996 απόφαση με θέμα «Έγκριση 
και προκήρυξη διενέργειας των ερευνών επί του ζωικού 
και φυτικού κεφαλαίου έτους 1996», όπως τροποποιήθη¬ 
κε με την 12465/Γ690/27.6.96 απόφαση, (ΦΕΚ 
534/τ.Β74.7.96). 

β) 4294/Γ239/21.2.96 απόφαση με θέμα «Έγκριση και 
προκήρυξη διενέργειας Ετήσιας Γεωργικής Στατιστικής 
Έρευνας, 1996», (ΦΕΚ 118/τ.Β728.2.96). 

γ) 12036/Γ406/20.6.96 απόφαση με θέμα «Ανάθεση, έ¬ 
γκριση και προκήρυξη της διενέργειας ειδικής έρευνας 
για την ενημέρωση του μητρώου των γεωργικών και κτη- 
νοτροφικών εκμεταλλεύσεων», (ΦΕΚ531/Γ.Β74.7.96). 

3. Το γεγονός, ότι από την απόφαση αυτή προκαλείται 
δαπάνη ύψους 282.125.000 δραχμών που θα βαρύνει τον 
τακτικό προϋπολογισμό της Γ.Γ. ΕΣΥΕ (ΚΑΕ 5329) του ει¬ 
δικού φορέα 13-610. 

Ο εν λόγω ΚΑΕ επιδοτείται από το πρόγραμμα 
Αναδιάρθρωσης Γεωργικών Στατιστικών σε ποσοστό 50%. 

4. Σχετική εισήγηση της αρμόδιας Διεύθυνσης, αποφα¬ 
σίζουμε: 

1. Καθορίζουμε την αμοιβή των υπαλλήλων της Γ.Γ. 
ΕΣΥΕ και άλλων δημοσίων υπηρεσιών ή Ν.Π.Δ.Δ., δημο¬ 
σίων επιχειρήσεων και οργανισμών, καθώς και των οργα¬ 
νισμών τοπικής αυτοδιοίκησης για τη συλλογή και συ¬ 
μπλήρωση ερωτηματολογίων και επεξεργασίας στατιστι¬ 
κών στοιχείων ως εξής: 

1. Έρευνα Βοοειδών 

800 δρχ. για κάθε εφάπαξ συμπληρωμένο δελτίο. 

5.000 δρχ. εφάπαξ για παρακολούθηση ενημερωτικής 
συγκέντρωσης. 

2. Έρευνα Οπωροφόρων δένδρων 

700 δρχ. για κάθε ορθά συμπληρωμένο δελτίο 

5.000 δρχ. εφάπαξ για παρακολούθηση ενημερωτικής 
συγκέντρωσης. 

3. Έρευνα Αμπελουργικών Καλλιεργειών 

650 δρχ. για κάθε ορθά συμπληρωμένο δελτίο 

5.000 δρχ. εφάπαξ για παρακολούθηση ενημερωτικής 
συγκέντρωσης. 

4. Έρευνα Χοίρων 

800 δρχ. για κάθε ορθά συμπληρωμένο δελτίο 
5.000 δρχ. εφάπαξ αμοιβή για παρακολούθηση ενημε¬ 
ρωτικής συγκέντρωσης. 

5. Έρευνα Προβάτων 

800 δρχ. για κάθε ορθά συμπληρωμένο δελτίο 
5.000 δρχ. εφάπαξ αμοιβή για παρακολούθηση ενημε¬ 
ρωτικής συγκέντρωσης. 

6. Έρευνα Αιγών 

800 δρχ. για κάθε ορθά συμπληρωμένο δελτίο 
5.000 δρχ. εφάπαξ αμοιβή για παρακολούθηση ενημε¬ 
ρωτικής συγκέντρωσης. 

7. Έρευνα Σιτηρών 

700 δρχ. για κάθε ορθά συμπληρωμένο δελτίο 
5.000 δρχ. εφάπαξ αμοιβή για παρακολούθηση ενημε¬ 
ρωτικής συγκέντρωσης. 

8. Έρευνα Λοιπών Φυτικών Προϊόντων 

700 δρχ. για κάθε ορθά συμπληρωμένο δελτίο 
5.000 δρχ. εφάπαξ αμοιβή για παρακολούθηση ενημε¬ 
ρωτικής συγκέντρωσης. 

9. Έρευνα ενημέρωσης του μητρώου γεωργικών και 
κτηνοτροφικών εκμεταλλεύσεων, έτους 1996. 

α. Για τη συμπλήρωση του ερωτηματολογίου κάθε ε- 
ρευνώμενης γεωργικής - κτηνοτροφικής εκμετάλλευσης 
(έντυπο 2 ή 3); 

ι) Αποζημίωση τριακοσίων πενήντα (350) δρχ. για κάθε 
ερωτηματολόγιο που θα συμπληρωθεί σε Δήμο ή 
Κοινότητα με πληθυσμό κάτω των 5.000 κατοίκων. 

ιι) Αποζημίωση τετρακοσίων (400) δρχ. για κάθε ερωτη¬ 
ματολόγιο που θα συμπληρωθεί σε Δήμο ή Κοινότητας με 
πληθυσμό από 5.001 έως 10.000 κατοίκους. 

ιι) Αποζημίωση πεντακοσίων (500) δρχ. για κάθε ερωτη¬ 
ματολόγιο που θα συμπληρωθεί σε Δήμο ή Κοινότητα με 
πληθυσμό άνω των 10.001 κατοίκων. 

β. Αποζημίωση διακοσίων (200) δρχ. για κάθε ένα ορθά 
συμπληρωμένο συνοπτικό ερωτηματολόγιο γεωργικής - 
κτηνοτροφικής εκμετάλλευσης (έντυπο 4) για εκμεταλ¬ 
λεύσεις που ο κάτοχος τους διαμένει μόνιμα σε άλλο 
Δήμο ή Κοινότητα. 

γ. Αποζημίωση τριακοσίων (300) δρχ. για κάθε ένα ορθά 
συμπληρωμένο συνοπτικό ερωτηματολόγιο γεωργικής - 
κτηνοτροφικής εκμετάλλευσης για τους διερμηνείς που 
θα χρησιμοποιηθούν στις γεωργικές εκμεταλλεύσεις των 
Νομών Έβρου, Ξάνθης και Ροδόπης που δεν ομιλείται η 
Ελληνική γλώσσα. 

δ. Εφάπαξ αποζημίωση πέντε χιλιάδων (5.000) δρχ. σε 
κάθε συνεργάτη - ερευνητή για την παρακολούθηση της 
εκπαιδευτικής συγκέντρωσης που θα διεξαχθεί από υ¬ 
παλλήλους της Γ.Γ. ΕΣΥΕ. 

ε. Εφάπαξ αποζημίωση πέντε χιλιάδων (5.000) δρχ. και 
για τους εκπαιδευτές των εκπαιδευτικών συγκεντρώσε¬ 
ων, που θα γίνουν από υπαλλήλους της Γ.Γ. ΕΣΥΕ. 

Ο αριθμός δε των εκπαιδευτικών συγκεντρώσεων καθο¬ 
ρίζεται ανάλογα με τον αριθμό των Δή μων και Κοινοτήτων 
ανά Νομό ως εξής: · 

Για Νομούς που έχουν: 

- έως 100 Δήμους και Κοινότητες μέχρι 3 εκπαιδευτικές 

συγκεντρώσεις. * 

- από 101 έως 160 Δήμους και Κοινότητες μέχρι 5 εκ¬ 
παιδευτικές συγκεντρώσεις. 

- από 161 έως 220 Δήμους και Κοινότητες μέχρι 7 εκ¬ 
παιδευτικές συγκεντρώσεις. 

- από 221 και άνω Δήμους και Κοινότητες μέχρι 8 εκπαι¬ 
δευτικές συγκεντρώσεις. 


Η ανωτέρω δαπάνη ανέρχεται στο ύψος των 
282.125.000 δρχ. και θα βαρύνειτον ΚΑΕ 5329του ειδικού 
φορέα 13-610 του προϋπολογισμού της Γ.Γ. ΕΣΥΕ. 

2. Ο ορισμός των υπαλλήλων της Γ.Γ. ΕΣΥΕ και άλλων 
δημοσίων υπηρεσιώνή Ν.Π.Δ.Δ., δημοσίων επιχειρήσεων 
και οργανισμών, καθώς και των οργανισμών τοπικής αυ¬ 
τοδιοίκησης για τη συλλογή και συμπλήρωση ερωτημα¬ 
τολογίων και επεξεργασία στατιστικών στοιχείων θα γίνει 
με απόφαση της Γενικής Γραμματέα ΕΣΥΕ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Αυγούστου 1996 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΓΙΑΝΝΟΣ ΠΑΠΑΝΤΩΝΙΟΥ ΑΛΕΞ. ΠΑΠΑΔΟΠΟΥΛΟΣ 

-♦- 

Αριθ. 2037236/5956/0022 (2) 

Αύξηση εξόδων κηδείας των Δημοσίων υπαλλήλων 

Συνταξιούχων, Στρατιωτικών κ.λπ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

Ι.Τις διατάξεις: 

α. Του άρθρου 116του Π.Δ.611/77 «περί εξόδων κηδεί¬ 
ας των εν ενεργεία Δημοσίων υπαλλήλων και των μελών 
οικογενειών τους». 

β. Την Κοινή Απόφαση 315434/3.12.55 «περί εξόδων κη¬ 
δείας των συνταξιούχων του Δημοσίου». 

γ) Το άρθρο 32 του Ν. 4464/65 εδάφ. 1 και 2 δια του ο¬ 
ποίου καθορίζεται ανώτατο όριο εξόδων κηδείας των 
Δημοσίων υπαλλήλων, εφημέριων εν ενεργεία και συντα¬ 
ξιούχων και παρέχεται εξουσιοδότηση για την αύξηση 
τούτου με Κοινή Απόφαση των Υπουργών Οικονομικών 
και Υγείας, Πρόνοιας και Κοινωνικών Ασφαλίσεων. 

2. Το γεγονός ότι, από την παρούσα απόφαση προκα- 
λείται δαπάνη σε βάρος του Κρατικού Προϋπολογισμού 
για το οικον. έτος 1996, το ύψος της οποίας δεν μπορεί να 
προσδιορισθεί, αποφασίζουμε: 

Αυξάνουμε το ανώτατο όριο των εξόδων κηδείας των α- 
ποβιούντων λειτουργών και υπαλλήλων του Δημοσίου, 
πολιτικών και στρατιωτικών, των συνταξιούχων των ίδιων 
κατηγοριών καθώς και των συζύγων και τέκνων που προ¬ 
στατεύονται και συντηρούνται από αυτούς, σε διακόσιες 
άενήντα χιλιάδες (250.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Αυγούστου 1996 
οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞ. ΠΑΠΑΔΟΠΟΥΛΟΣ ΑΝ. ΠΕΠΟΝΗΣ 

-♦- 

Αριθ. 2056233/8639/0022 (3) 

Καθορισμός αποζημίωσης της Ελεγκτικής Ομάδας των 

παραστατικών των τελών που καταβάλλονται στα ΕΛ- 

ΤΑγιατη διακίνηση της αλληλογραφίαςτου δημοσίου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 68του Ν. 2065/92 (ΦΕΚ113Α), όπωςτρο- 

ποποιήθηκε με το άρθρο 42του Ν. 2168/93 (ΦΕΚ147Α). 

β) Τηςπαρ. 2του άρθρου 15του Ν. 2227/94 (ΦΕΚ 129Α), 

Γ) Του άρθρου 40 του Ν. 849/78 (ΦΕΚ 232Α), όπως συ¬ 
μπληρώθηκε με το άρθρο 8 του Ν. 2129/93 (ΦΕΚ57Α). 

2. Την αριθ. 95645/21.9.93 κοινή απόφαση των 
Υπουργών Οικονομικών και Μεταφορών και Επικοινωνιών 
περί καθορισμού του τρόπου πληρωμήςτων τελών για τη 
διακίνηση της αλληλογραφίας του Δημοσίου (ΦΕΚ753Β). 

3. Την αριθ. 2029490/3849/0004/2.5.96 απόφαση της Γ. 
Γραμματέως του Υπ. Οικονομικών, με την οποία ορίσθη¬ 
καν οι συμμετέχοντες στην εν θέματι Ελεγκτική Ομάδα. 

4. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού 
Προϋπολογισμού (Ειδ. Φορέας 23/140 ΚΑΕ 0515), ύψους 
1.600.000 δρχ. για το 1996 και 2.400.000 δρχ. για κάθε ε¬ 
πόμενο οικονομικό έτος, για την οποιία υπάρχει πίστωση, 
αποφασίζουμε: 

Καθορίζουμε τη μηνιαία αποζημίωση του Προέδρου, 
των μελών και του Γραμματέα της Ελεγκτικής Ομάδας 
των παραστατικών των τελών που καταβάλλονται στα ΕΛ- 
ΤΑ για τη διακίνηση της αλληλογραφίας του δημοσίου σε 
πενήντα χιλιάδες (50.000) δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12Αυγούστου 1996 

ο ΥΠΟΥΡΓΟΣ 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 
-Φ- 

Αριθ. Π4β/οικ. 4514 (4) 

Εφαρμογή Πιλοτικού Προγράμματος ΒΟΗΘΕΙΑ ΣΤΟ ΣΠΙ¬ 
ΤΙ στο Δήμο Περιστεριού. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις της παρ. 2 του άρθρου 2 του Ν. Δ/τος 
162/1973 (Α 227). 

2. Τις διατάξεις του Π.ζντος 138/1992 «Οργανισμός του 
Υπουργείου Υγείας, Πρόνοιας και Κοιν. Ασφαλίσεων», ό¬ 
πως τροποποιήθηκε και συμπληρώθηκε μεταγενέστερα. 

3. Το άρθρο 22 και 3 του Ν. 2362/95 «Περί Δημοσίου 
Λογιστικού κ.λπ.». 

4. Το άρθρο 5 του Ν. 2082/92 «Αναδιοργάνωση της 
Κοινωνικής Πρόνοιας και καθιέρωση νέων θεσμών Κοιν. 
Προστασίας» (ΦΕΚ 158τ.Α'). 

5. Τις διατάξεις του άρθρου 27 του Ν. 2081/91 όπου 
προστέθηκε το άρθρο 29Α του Ν. 1558/85 «Κυβέρνηση 
και Κυβερνητικά Όργανα« (ΦΕΚ 137). 

6. Την αριθ. 512/92 γνωμοδότηση του Συμβουλίου της 
Επικρατείας. 

7. Την αριθ. ΔΥ3α/οικ. 158/26.1.96 (ΦΕΚ 59/96 τ.Β') από¬ 
φαση του Πρωθυπουργού «Ανάθεση αρμοδιοτήτων 
στους Υφυπουργούς Υγείας και Πρόνοιας Φραγκλίνο 
Παπαδέλλη και Θεόδωρο Κοτσώνη», όπως τροποποιήθη¬ 
κε μεταγενέστερα. 

8. Την εξαγγελία του Πρωθυπουργού για εφαρμογή 
Πιλοτικού Προγράμματος στα πέντε (5) προγράμματα 
του ΚΑΠΗ Δήμου Περιστεριού. 

9. Το γεγονός ότι από την απόφαση αυτή προκαλείται 
δαπάνη σε βάρος του Κρατικού Προϋπολογισμού του 
τρέχοντος έτους ύψους 50 εκατ. δρχ., η οποία θα καλυ¬ 
φθεί από την πίστωση του ΚΑΕ 5184 του ειδ. Φ. του Υπ. 
Υγείας και Πρόνοιας, αποφασίζουμε: 


Άρθρο 1 

Εφαρμογή Πιλοτικού Προγράμματος 

1. Την εφαρμογή Πιλοτικού Προγράμματος ΒΟΗΘΕΙΑΣ 
στο ΣΠΙΤΙ στα πέντε (5) προγράμματα του ΚΑΠΗ Δήμου 
Περιστεριού με την συνεργασία του Υπουργείου Υγείας 
Πρόνοιας και του Δήμου από τον μήνα Σεπτέμβριο τρέχο¬ 
ντος έτους. 

2. Στο κάθε πρόγραμμα του ΚΑΠΗ να απασχοληθεί επί 
πλέον ένας Κοινωνικός Λειτουργός, μία Νοσηλεύτρια διε¬ 
τούς φοίτησης και μία οικογενειακή βοηθός, που να έχει 
εκπαιδευθεί σε σχετικό πρόγραμμα. 

Άρθρο 2 

Επιδιώξεις του Πιλοτικού Προγράμματος 

1. Γενική επιδίωξη του Πιλοτικού Προγράμματος της 
συνοχής της οικογένειας και η βελτίωση της ποιότητας 
ζωής των ηλικιωμένων ατόμων. 

2. Επί μέρους επιδιώξεις είναι: 

α) Η καταγραφή αναγκών φροντίδας ηλικιωμένων στο 
σπίτι. 

β) Η καταγραφή των δυνατοτήτων της τοπικής κοινω¬ 
νίας του Δήμου, που θα μπορούν να χρησιμοποιηθούν για 
την φροντίδα των ηλικιωμένων στο σπίτι. 

γ) Ηκαταγραφή δυνατοτήτων που προκύπτουν από α¬ 
τομική εθελοντική προσφορά των δημοτών. Οργάνωση 
Εθελοντισμού. 

δ) Οργάνωση συστήματος συσχετισμού αναγκών ηλι¬ 
κιωμένων και δυνατοτήτων με σκοπό την υλοποίηση της 
φροντίδας στο σπίτι. 

ε) Καταγραφή δυνατοτήτων και εμπειριών ηλικιωμένων 
της τοπικής κοινωνίας και οργάνωση συστήματος αξιο¬ 
ποίησης τους προς όφελος της Κοινότητας και ιδιαίτερα 
των παιδιών και εφήβων. 

Άρθρο 3 

Εποπτεία 

Η εφαρμογή του προγράμμτος τελεί υπό την άμεση ε¬ 
ποπτεία του Υπουργείου Υγείας Πρόνοιας και ασκείται α¬ 
πό την αρμόδια Διεύθυνση Ηλικιωμένων και ΑΜΕΑ. 

Άρθρο 4 

Οικονομική ενίσχυση του Π. Προγράμματος 

Για την εφαρμογή του Προγράμματος θα επιχορηγηθεί 
το ΚΑΠΗτου Δήμου Περιστεριού με το ποσό των πενήντα 
εκατομμυρίων (50.000.000) από τον προϋπολογισμό του 
Υπουργείου Φ. 220 ΚΑΕ 5184 «Δαπάνες αντιμετώπισης 
αναγκών νέων προγραμμάτων, δραστηριοτήτων». 

Η απόφασηαυτή να δημοσιευθεί στην Εφημερίδα της 
Κυβερνήσεως. 

Αθήνα, 12Αυγούστου 1996 

οι ΥΠΟΥΡΓΟΙ 

ΟΙΚΟΝΟΜΙΚΩΝ ΥΦΥΠΟΥΡΓΟΣ 

ΥΓΕΙΑΣ ΚΑΙ ΠΡΟΝΟΙΑΣ 

ΑΛΕΞ. ΠΑΠΑΔΟΠΟΥΛΟΣ ΘΕΟΔ. ΚΟΤΣΩΝΗΣ 

-♦- 

Αριθ. 4128/12/96 (5) 

Κύρωση Κανονισμού «Τροποποίηση του Κανονισμού α- 

ριθ. 33/24.2.84 «Κατανομή προσωπικού ΛΣ στις 

Λιμενικές Αρχές» (Β' 193). 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Το άρθρο 6του Ν.Δ. 1320/72 «Περί καθορισμού ειδι- 

κοτήτωντων στελεχών του Λιμενικού Σώματος (ΛΣ) αυξή- 
σεως των οργανικών θέσεων και κατανομής και πληρώ- 
σεως τούτων» (Α' 238). 

β) Το άρθρο 29Α' του Ν. 1558/1985 (Α' 137) όπως προ- 
σετέθη με το άρθρο 27 του Ν. 2081/92 (Α' 154) και το γε¬ 
γονός ότι από τις διατάξειςτης απόφασης αυτής δενπρο- 
καλείται δαπάνη σε βάρος του Κρατικού προϋπολογι¬ 
σμού. 

Κυρώνουμε τον από 17.8.1996 και με αριθμ. 54 
Κανονισμό «Τροποποίηση του Κανονισμού αριθ. 
33/24.2.84 «Κατανομή προσωπικού ΛΣ στις Λιμενικές 
Αρχές» (Β' 193) ο οποίος αποτελείται από ένα άρθρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 17Αυγούστου 1996 

ο ΥΠΟΥΡΓΟΣ 

ΚΟΣΜΑΣ ΣΦΥΡΙΟΥ 


ΚΑΝΟΝΙΣΜΟΣ αριθμ. 54 

«Τροποποίηση του Κανονισμού αριθ. 33/24.2.84 
Κανονισμού που κυρώθηκε με την αριθ. 145064/84/- 
24.2.84 απόφαση ΥΕΝ (Β' 193)». 

ό ΑΡΧΗΓΟΣ ΤΟΥ ΛΙΜΕΝΙΚΟΥ ΣΩΜΑΤΟΣ 

Έχοντας υπόψη: 

α) Τις διατάξεις του άρθρου 6 του Ν.Δ. 1320/72 «Περί 
καθορισμού ειδικοτήτων των στελεχών του Λιμενικού 
Σώματος κ.λπ. (Α' 238)». 

β) Την αριθμ. 33/24.2.84 Κανονισμό του Αρχηγού 
Λιμενικού Σώματος «Κατανομή προσωπικού ΛΣ στις 
Λιμενικές Αρχές» που κυρώθηκε με την αριθμ. 
145064/84/24.2.84 απόφαση ΥΕΝ (Β' 193) 

Άρθρο μόνο 

Τροποποιώντας τον αριθμ. 33/24.2.84 Κανονισμό 
«Κατανομή προσωπικού ΛΣ στις Λιμενικές Αρχές» ορί¬ 
ζουμε την σύνθεση του προσωπικού Λιμενικού Σώματος 
στα Προξενικά Λιμεναρχεία Αμμοχώστου, Γένοβας, 
Μασσαλίας και Πόρτ Σάιδ σε ένα (1) Πλοίαρχο /\Σ (ΓΎ) για 
το κάθε ένα με αντίστοιχη μείωση του προσωπικού του 
ΥΕΝ κατά τέσσερις (4) Πλοιάρχους/\Σ (ΓΎ), αντί των τεσ¬ 
σάρων (4) Αντιπλοιάρχων ΛΣ (ΓΎ) οι οποίοι επανεντάσσο- 
νται στην δύναμη του προσωπικού του ΥΕΝ. 

Πειραιάς, 17Αυγούστου 1996 
Ο Αρχηγός 

Αντιναύαρχος /\Σ ΠΕΡ. ΟΥΣΑΝΤΖΟΠΟΥΛΟΣ 
-*- 

Αριθ. 12018 (6) 

Ψήφιση Ο.Ε.Υ. Συμβουλίου Περιοχής 4ης Εδαφικής 
Περιφέρειας Ν. Μαγνησίας. 

Ο ΑΝΑΠΛ. ΠΕΡΙΦ. Δ/ΝΤΗ Ν. ΜΑΓΝΗΣΙΑΣ 
Έχοντα υπόψη: 

1. Τις διατάξεις: α) Του άρθρου 8 παρ. 5 Ν. 2307/95. 
β) Τον Ν. 1586/86. 

γ) Των Π.Δ. 37α/87 και 22/90. 

2. Την 33/96 απόφαση του Διοικητικού Συμβουλίου του 
Συμβουλίου Περιοχής της 4ης εδαφικής Περιφέρειας 
Μαγνησίας. 

3. Την αριθ. 6/96 σύμφωνη γνωμοδότηση του υπηρε¬ 
σιακού Συμβουλίου ΟΤΑ, αποφασίζουμε: 


Εγκρίνουμε την 33/96 απόφαση του Διοικητικού 
Συμβουλίου Περιοχής της 4ης εδαφικής Περιφέρειας με 
την οποία ψηφίζεται ο Οργανισμός Εσωτερικής 
Υπηρεσίας του Σ.Π. και ο οποίος έχει ως εξής: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ 
ΣΥΜΒΟΥΛΙΟΥ ΠΕΡΙΟΧΗΣ 

4ης ΕΔΑΦΙΚΗΣ ΠΕΡΙΦΕΡΕΙΑΣ ΝΟΜΟΥ ΜΑΓΝΗΣΙΑΣ 
ΜΕΡΟΣ ΠΡΩΤΟ 

ΔΙΑΡΘΡΩΣΗ - ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΚΕΦΑΛΑΙΟ ΠΡΩΤΟ 
Άρθρο 1 

Υπηρεσίες Συμβουλίου Περιοχής 
Οι Υπηρεσίες του Συμβουλίου Περιοχής της 4ης 
Εδαφικής Περιφέρειας του Νομού Μαγνησίας διαρθρώ¬ 
νονται σε Δ/νση, Τμήματα και Γ ραφεία ως ακολούθως: 
Διεύθυνση Υπηρεσιών Συμβουλίου Περιοχής 

1. Τμήμα Υπηρεσιών Υποστήριξης, με το παρακάτω 
Τμήμα και αυτοτελή Γ ραφεία: 

α. Γ ραφείο Διοικητικών Υπηρεσιών, 
β. Γ ραφείο Οικονομικής Διοίκησης, 
γ. Γ ραφείο Ταμείου (Ειδική Ταμειακή Υπηρεσία). 

2. Τμήμα Προγραμματισμού, Έργων και Ανάπτυξης, με 
τα παρακάτω Τμήματα: 

α. Γ ραφείο Μελετών και Έργων. 

β. Γραφείο Προγραμματισμού και Ανάπτυξης. 

ΚΕΦΑΛΑΙΟ ΔΕΥΤΕΡΟ 

ΑΡΜΟΔΙΟΤΗΤΕΣ ΥΠΗΡΕΣΙΩΝ ΣΥΜΒΟΥΛΙΟΥ ΠΕΡΙΟΧΗΣ 
Άρθρο 2 

Αρμοδιότητες Τμήματος Υπηρεσιών Υποστήριξης 

Στην αρμοδιότητα του Τμήματος Υπηρεσιών 
Υπηστήριξης ανήκουν τα θέματα που αφορούν στο προ¬ 
σωπικό, στη γραμματειακή υποστήριξη του Σ.Π. και των 
Οργάνωντου,σταοικονομικάτουΣ.Π.καιτωνΟΤΆ μελών 
του, στην παροχή οργανωτικής και διοικητικής υποστήρι¬ 
ξης στους ΟΤΑ μέλη του Σ.Π. καθώς και κάθε δραστηριό¬ 
τητα (παροχής υπηρεσίας) μέσω της ανάθεσης αρμοδιο¬ 
τήτων από τους ΟΤΑ μέλη που αποβλέπει στην αναβάθμι¬ 
ση της ποιότητας ζωής των κατοίκων της περιοχής, όπως 
αυτά αναλυτικότερα αναφέρονται και κατανέμονται πα¬ 
ρακάτω στα Γ ραφεία: 

1. Γ ραφείο Διοικητικών Υπηρεσιών, τα θέματα που αφο¬ 
ρούν: 

α. Τον διορισμό, πρόσληψη, τοποθέτηση, μονιμοποίη¬ 
ση, μετακίνηση, προαγωγή, τοποθέτηση προϊσταμένων, 
μετάταξη, αναγνώριση προϋπηρεσιών, λύση υπαλληλι¬ 
κής σχέσης και συνταξιοδότηση προσωπικού του Σ.Π. 

β. Την τήρηση των προσωπικών μητρώων και την έκδο¬ 
ση πιστοποιητικών υπηρεσιακών μεταβολών των υπαλλή¬ 
λων. 

γ. Τη μέριμνα γιατη σύνταξη και υποβολή των εκθέσεων 
ουσιαστικών προσόντων των υπαλλήλων. 

δ. Τον πειθαρχικό έλεγχο του προσωπικού του Σ.Π., κα¬ 
θώς και τη σύνταξη υπομνημάτων σε ένδικα μέσα αυτού 
ενώπιοντου Συμβουλίου Επικρατείας και των διοικητικών 
δικαστηρίων. 

ε. Τη χορήγηση οποιοσδήποτε άδειας στο προσωπικό, 
καθώς και την τήρηση του κανονικού ωραρίου εργασίας. 

στ. Τη χορήγηση μισθολογικού κλιμακίου και επιδόμα¬ 
τος χρόνου υπηρεσίας, την έγκριση υπερωριακής απα- 

σχόλησης και μετακίνησης εκτός έδρας όλων των υπαλ¬ 
λήλων του Σ.Π. 

ζ. Τον καθορισμό των αποδοχώντου με σχέση εργασίας 
ιδιωτικού δικαίου προσωπικού του Σ.Π. 

η. Τη μεταβίβαση αρμοδιοτήτων των οργάνων του 
Συμβουλίου Περιοχής. 

θ. Την ενημέρωση των υπαλλήλων, την επιμόρφωσή 
τους και την επαγγελματική εξειδίκευσή τους, 
ι. Την οργάνωση και διάρθρωση των υπηρεσιώντου Σ.Π. 
ια. Τη μέριμνα για τη λειτουργία βιβλιοθήκης και τον ε¬ 
μπλουτισμό της με έντυπο υλικό. 

ιβ. Τη λειτουργία της μηχανογράφησης και μηχανοργά¬ 
νωσης των υπηρεσιώντου Σ.Π. και τη σωστή και αποτελε¬ 
σματική λειτουργία των εγκαταστημένων υπολογιστών 
στις υπηρεσίες αυτές. 

ιβ. Τη γραμματειακή εξυπηρέτηση των οργάνων του 
Σ.Π. και ειδικότερα τη συγκέντρωση των αναγκαίων στοι¬ 
χείων για την ενημέρωση τους κατά την εκπλήρωση των 
καθηκόντων τους, την επιμέλεια για την αλληλογραφία 
τους και την οργάνωση της επικοινωνίας τους με τους 
ΟΤΑκαιτο κοινό. 

ιδ. Τη σύνταξη και κοινοποίηση της ημερήσιας διάταξης 
των προς συζήτηση θεμάτων του Διοικητικού 
Συμβουλίου και της Εκτελεστικής Επιτροπής. 

ιε. Την τήρηση των πρακτικών των συνεδριάσεων του 
Διοικητικού Συμβουλίου και της Εκτελεστικής Επιτροπής 
και καταχώρηση των λαμβανομένων αποφάσεων σε ειδι¬ 
κό βιβλίο, την υποβολή αντιγράφων των λαμβανομέων α¬ 
ποφάσεων στην αρμόδια διοικητική αρχή και κοινοποίησή 
τους στις αρμόδιες για την εκτέλεσή τους υπηρεσίες του 
Σ.Π. και στους ΟΤΑ μέλη του Συμβουλίου Περιοχής, την 
τήρηση ευρετηρίου αποφάσεων των οργάνων του Σ.Π., 
καθώς και την έκδοση επικυρωμένων αντιγράφων των 
αποφάσεων. 

ιστ. Τη διακίνηση της εισερχόμενης αλληλογραφίαςτου 
Σ.Π., την αντιγραφή, δακτυλογράφηση, αναπαραγωγή, ε¬ 
πικύρωση και διεκπεραίωση των εξερχόμενων εγγράφων 
και εντύπων, την οργάνωση, ταξινόμηση και τήρηση του 
αρχείου του Σ.Π., καθώς καιτηνπρόταοη για εκκαθάριση 
αυτού που κρίνεται άχρηστο. 

ιζ. Τη μέριμνα για την ασφάλεια και τον καθαρισμό του 
καταστήματος του Σ.Π. 

ιη. Την ενημέρωση του Προέδρου του Συμβουλίου 
Περιοχής σχετικά με δημοσιεύματα που αφορούν τις υ¬ 
πηρεσίες του Σ.Π. 

ιθ. Την οργάνωση εκδηλώσεων για την προβολή του έρ¬ 
γου και γενικά των δραστηριοτήτων του Σ.Π. 

κ. Την ενημέρωση των πολιτών για τα δικαιώματά τους 
και τις ενέργειες που απαιτούνται για τη διεκπεραίωση 
των υποθέσεών τους και τον εφοδιασμό τους με τα απα¬ 
ραίτητα πληροφοριακά στοιχεία και τα διαθέσιμα έντυπα 
που έχουν θέσει στη διάθεσή τους οι Δημόσιες 
Υπηρεσεσίες και οι ΟΤΑ μέλη του. 

κα. Την παρακολούθηση της όλης λειτουργίας και από¬ 
δοσης των υπηρεσιών του Σ.Π. και υποβολή προτάσεων 
για την πληρέστερη εκπλήρωση του σκοπού τους. 

κβ. Την παροχή οργανωτικής και διοικητικής υποστήρι¬ 
ξης στους ΟΤΑ μέλη του Συμβουλίου Περιοχής. 

2. Γραφείο Οικονομικής Διοίκησης, τα θέματα που αφο¬ 
ρούν: 

α. Τη μέριμνα για τη συγκέντρωση και επεξεργασία των 
αναγκαίων στοιχείων για την κατάρτιση ή τροποποίηση 
του προϋπολογισμού του Σ.Π. 


β. Την έγκριση και αναγνώριση των δαπανών του 
Προϋπολογισμού. 

γ. Την επεξεργασία του απολογισμού και σύνταξη σχε¬ 
τικής έκθεσης. 

δ. Τη μέριμνα για τη στέγαση των υπηρεσιώντου Σ.Π., 
το εξοπλισμό τους και την τηλεπικοινωνική εξυπηρέτηση 
αυτών. 

ε. Τη διαχείριση κάθε δαπάνης, καθώς και εκκαθάριση 
των αποδοχών, λοιπών απολαβών και γενικά αποζημιώσε¬ 
ων όλου του προσωπικού του Σ.Π. 

στ. Την εκκαθάριση των αποζημιώσεων - εξόδων παρά¬ 
στασης και κίνησης του Προέδρου και των μελών της 
Εκτελεστικής Επιτροπής και του Διοικητικού Συμβουλίου. 

ζ. Τη μέριμνα για τη σύσταση στις υπηρεσίες του Σ.Π. 
πάγιας προκαταβολής χαρτοσήμου και λοιπών ενσήμων, 
καθώς και τη διάθεση εντύπων υπευθύνων δηλώσεων για 
την εξυπητέτηση των πολιτών. 

η. Την τήρηση αρχείου για την ισχύουσα κάθε φορά νο- 
μοθεσίαπου διέπειτο μισθμολόγιο και τις πάσης φύσεως 
αποδοχές και απολαβές των υπαλλήλων, 
θ. Τον έλεγχο των δικαιολογητικών κάθε δαπάνης, 
ι. Τη συγκέντρωση και καταχώρηση στα οικεία λογιστι¬ 
κά βιβλία όλωντων εισπράξεων και πληρωμώντου Σ.Π. 

ια. Την κατάρτιση και παρακολούθηση εκτέλεσης του 
προγράμματος προμηθειών του Σ.Π. 

ιβ. Τη μέριμνα για την προμήθεια και διαχείριση μηχα¬ 
νημάτων, υλικών εφοδίων, αυτοκινήτων ή άλλων περιου¬ 
σιακών στοιχείων. 

ιγ. Την απογραφή, αξιοποίηση, καλή λειτουργία και συ¬ 
ντήρηση όλωντων συσκευών και μηχανών γραφείου, τη 
διακρίβωση των σχετικών αναγκών, καθώς και τη μέριμνα 
γιατην εκποίηση αυτώνπου κατάτη νόμιμη διαδικασία χα¬ 
ρακτηρίζονται άχρηστα ή ακατάλληλα. 

ιδ. Την κανονική και πλήρη ενημέρωση τήρηση των βι¬ 
βλίων αποθήκης υλικού. 

ιε. Τη διενέργεια διαγωνισμών για την ανάδειξη χορη- 
γητών τροφίμων, πετρελαιοειδών και παροχής υπηρε¬ 
σιών για ιδρύματα του Δημοσίου, οργανισμούς και 
Ν.Π.Δ.Δ. 

ιστ. Την επιμέλεια διορισμού των μελών της επιτροπής 
προμηθειών και την παρακολούθηση του έργου της. 

ιζ. Τη μέριμνα για τη διατήρηση και προστασία της περι¬ 
ουσίας του Σ.Π. 

ιη. Τη μέριμνα για την καταγραφή των ακινήτων και κι¬ 
νητών πραγμάτων, αξιών ή οτιδήποτε άλλου περιουσια¬ 
κού στοιχείου του Σ.Π. 

ιθ. Τη μέριμνα γιατην κατάρτιση και τήρηση του κτημα¬ 
τολογίου, σε συνεργασία με την αρμόδια υπηρεσία. 

κ. Την επιβολή, βεβαίωση και διαγραφή φόρων, τελών, 
εισφορών και δικαιωμάτων, 
κα. Την απαλλοτρίωση ακινήτων, 
κβ. Την εκποίηση, ανταλλαγή και δωρεά ακινήτων, 
κγ. Τη σύσταση εμπραγμάτων δικαιωμάτων, 
κδ. Την παραχώρηση της χρήσης και εκμίσθωση κινη¬ 
τών και ακινήτωντου Σ.Π. 
κε. Την αγορά και μίσθωση κινητών και ακινήτων, 
κζ. Τη μελέτη της δανειοληπτικής δυνατότητας του 
Σ.Π., τη σύναψη δανείων και αποδοχή δωρεών, κληρονο¬ 
μιών και κληροδοσιών. 

κστ. Την εξόφληση χρεών προς το Σ.Π. σε δόσεις, 
κζ. Την έντοκη κατάθεση εσόδωντου Σ.Π. 
κη. Την παροχή διευκολήνσεων στους οφειλέτες του 
Σ.Π. και στη διαγραφή χρεών. 

κθ. Τη μελέτη και αξιοποίηση όλων των δυνατοτήτων 
δημιουργίας και απόκτησης εσόδων. 

λ. Τον εφοδιασμό των αυτοκινήτων και μηχανημάτων με 
τα αναγκαία καύσιμα, λιπαντικά και ανταλλακτικά, τη συ¬ 
ντήρηση και επισκευή τους, καθώς και κάθε άλλο θέμα 
που αφορά στην κυκλοφορία και έλεγχο κινήσεως των ο¬ 
χημάτων του Σ.Π. σύμφωνα με την κείμενη νομοθεσία. 

3. Γραφείο Ταμείου (Ειδική Ταμιακή Υπηρεσία): 
α. Ενεργεί την ταμιακή διαχείριση του Σ.Π. καιτωνΟΤΑ 
μελών του που αναθέτουν την ταμιακή τους διαχείριση 
στο Σ.Π. 

β. Ελέγχει τους χρηματικούς τίτλους που διαβιβάζονται 
στο Ταμείο και εκδίδει το αποδεικτικό παραλαβής ει¬ 
σπρακτέων εσόδων. 

γ. Επιμελείται την κοινοποίηση των ατομικών ή γενικών 
ή ειδικών προσκλήσεων προς τους οφειλέτες του 
Συμβουλίου Περιοχής ή των ΟΤΑ - μελώντου Συμβουλίου 
Περιοχής. 

δ. Ενεργεί πριν από κάθε χρηματική κατάθεση εκ μέ¬ 
ρους των επιμελητών εισπράξεων έλεγχο των διπλοτύ¬ 
πων εισπράξεων, παραλαμβάνει τις εισπράξεις, εκδίδο- 
ντας γραμμάτιο τακτοποιητέων εισπράξεων. 

ε. Εκδίδει τα γραμμάτια εισπράξεως των διαφόρων ε¬ 
σόδων. 

στ. Εκκαθαρίζει τις οφειλές των δημοτών και εισηγείται, 
όταν απαιτείται τη λήψη αναγκαστικών μέτρων εισπράξε- 
ως κατά των οφειλετών. 

ζ. Επιμελείται την αναγκαστική είσπραξη των οφειλών 
και τηρεί τα προβλεπόμενα από το Νόμο βιβλία καταχω- 
ρήσεως κατασχέσεων και ενταλμάτων προσωποκρατή- 
σεως. 

η. Ενεργεί την πίστωση των πληρωσάντων οφειλετών 
στους οικείους χρηματικούς καταλόγους και βεβαιώνει 
την ενέργεια αυτή στο καθένα από τα οικεία αποσπάσμα¬ 
τα των καταλόγων. 

θ. Μεριμνά για την απόδοση των υπέρ τρίτων κρατήσε¬ 
ων και τηρεί όλα τα απαραίτητα για το σκοπό αυτό βιβλία. 

ι. Τηρεί τα προβλεπόμενα από το Νόμο λογιστικά βιβλία 
εσόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εσόδων, συντάσσει στατιστικούς 
πίνακες, συγκεντρώνει τα στοιχεία που απαιτούνται για 
τον ετήσιο απολογισμό εσόδων του Ταμείου και καταρτί¬ 
ζει τον απολογισμό αυτό. 

ια. Επιμελείται την είσπραξη των βεβαιωμένων με ειδι¬ 
κούς χρηματικούς καταλόγους εσόδων του Συμβουλίου 
Περιοχής και των ΟΤΑ - μελώντου Συμβουλίου Περιοχής. 

ιβ. Ενεργεί τον έλεγχο των εκδοθέντων και διαβιβασθέ- 
ντων στο Ταμείο ενταλμάτων και βάσει αυτών προέρχεται 
στην πληρωμή των δικαιούχων σύμφωνα με τις οικείες 
διατάξεις περί λογιστικού των Δήμων και Κοινοτήτων. 

ιγ. Τηρεί ταπροβλεπόμενα από το νόμο λογιστικά βιβλία 
εξόδων, καταρτίζει τους μηνιαίους και ετήσιους λογαρια¬ 
σμούς της διαχειρίσεως εξόδων, συντάσσει στατιστικούς 
πίνακες, συγκεντρώνει τα στοιχεία που απαιτούνται για 
τον ετήσιο απολογισμό εξόδων και καταρτίζει τον απολο¬ 
γισμό αυτό. 

Το Ταμείο λειτουργεί κάτω από τη διεύθυνση και προ¬ 
σωπική ευθύνη του προϊσταμένου του γραφείου. Ταμία 
του Συμβουλίου Περιοχής, οι αρμοδιότητες του οποίου 
προσδιορίζονται ως ακολούθως: 

α. Ο Ταμίας του Συμβουλίου Περιοχής με προσωπική 
του ευθύνη διεξάγει μαζί μετά ειδικά οριζόμενα διαχειρι¬ 
στικά εισπρακτορικά όργανα την Ταμιακή υπηρεσία του 


Σ.Π. όπως ορίζουν οι διατάξεις του Δημοτικού και 
Κοινοτικού Κώδικα και τοι διατάξεις περί Οικονομικής 
Διοικήσεως και Λογιστικού των Δήμων και Κοινοτήτων και 
ειδικότερα: 

β. Κατευθύνει και ελέγχει τα υπαγόμενα σ’ αυτόν όργα¬ 
να. Είναι υπεύθυνος για την περιουσία σε μετρητά, χρεό¬ 
γραφα και κινητές αξίες του Συμβουλίου Περιοχής και 
των ΟΤΑ - μελώντου Συμβουλίου Περιοχής, καθώς και για 
τη φύλαξη και διατήρηση των διαφόρων παρακαταθηκών 
και εγγυήσεων εν γένει. 

γ. Εποπτεύει την τήρηση των προβλεπομένων από τις 
οικείες διατάξεις λογιστικών και ταμιακών βιβλίων, παρα¬ 
κολουθεί την όλη κίνηση των Εσόδων και Εξόδων, ευθυ- 
νόμενος για κάθε παρατυπία ή παράλειψη και ρυθμίζει τα 
της χρηματικής διαχειρίσεως των διαχειριστών και ει- 
σπρακτορικών οργάνων. 

δ. Εισηγείται τα θέματα που ανήκουν στην αρμοδιότητα 
του Γραφείου, ενεργεί την αλληλογραφία αυτού και τηρεί 
φάκελο των διοικητικών υποθέσεών του. 

ε. Εντέλλεται τη λήψη των επιτρεπομένων από το Νόμο 
αναγκαστικών μέτρων εισπράξεως των καθυστερούμε- 
νων εσόδων του Συμβουλίου Περιοχής και των ΟΤΑ - με¬ 
λώντου Συμβουλίου Περιοχής. 

στ. Παραλαμβάνει καθημερινά τις πραγματοποιούμε¬ 
νες από τους επιμελητές εισπράξεως ημερήσιες εισπρά¬ 
ξεις. 

Άρθρο 3 

Αρμοδιότητες του Γραφείου Προγραμματισμού, Έργων 
και Ανάπτυξης 

Στις αρμοδιότητες του Τμήματος Προγραμματισμού, 
Έργων και Ανάπτυξης ανήκουν τα θέματα που αφορούν 
στα έργα και προγράμματα για την οικονομική, κοινωνική 
και πολιτιστική ανάπτυξη της περιοχής, στην βελτίωση 
της ποιότητας ζωής των κατοίκων και στην προστασία το υ 
περιβάλλοντος, όπως αυτά αναλυτικότερα αναφέρονται 
και κατανέμονται παρακάτω μεταξύ των Γ ραφείων: 

1. Γ ραφείο Μελετών και Έργων, τα θέματα που αφο¬ 
ρούν: 

α. Την υλοποίηση του πολεοδομικού σχεδιασμού στα 
πλαίσια των εγκεκριμένων Ζωνών Οικιστικού Ελέγχου 
(Ζ.Ο.Ε.) ή των Ειδικών Χωροταξικών Μελετών και τήρηση 
των δεδομένων του κτηματολογίου της περιοχής τους, 
όπως αυτά προκύτττουν απότο συνολικό σχεδιασμό και την 
ολοκληρωμένη διαχείριση του Εθνικού Κτηματολογίου. 

β. Τη μέριμνα για την εκτέλεση και λειτουργία διακοινο- 
τικών και διαδημοτικών έργων, έργων τεχνικής υποδομής 
και κοινωνικού εξοπλισμού. 

γ. Την τακτική ενημέρωση των οργάνων του 
Συμβουλίου Περιοχής και των ΟΤΑ - μελών του για την 
πρόοδο των έργων που αφορούν την περιοχή. 

δ. Τη συγκέντρωσγ στοιχείων και τη διατύπωση προτά¬ 
σεων για την κατασκευή και συντήρηση κτιριακών, συ¬ 
γκοινωνιακών, υδραυλικών, εγγειοβελτικών και λοιπών 
έργων. 

ε. Την εκτέλεση και παρακολούθηση διαδημοτικών, δια- 
κοινοτικών και έργωντων ΟΤΑ - μελώντου Σ.Π. 

στ. Την εκτέλεση έργων αξιοποίησης των πλουτοπαρα- 
γωγικών πόρων διαδημοτικής σημασίας. 

ζ. Τη μέριμνα για τη σύνταξη προμελετών και μελετών 
των έργων και προμηθειών. 

η. Τη μέριμνα για τη σύνταξη τευχών δημοπράτησης 
των έργων. 

θ. Τη διεξαγωγή των διαδικασιών από την έγκριση της 
μελέτηςτου έργου ή της προμήθειας μέχρι και τον ορισμό 
επιβλέποντος σύμφωνα με τις διατάξεις της νομοθεσίας 
περί έργων και προμηθειών των ΟΤΑ (Διακήρυξη - δημο¬ 
σίευση περίληψης διακήρυξης, δημοπρασία, αποστολή 
για έγκριση πρακτικών δημοπρασίας, ορισμός επιτροπής 
διενέργειας δημοπρασίας, υπογραφή σύμβασης, ορι¬ 
σμός επιβλέποντος). 

ι. Τη διεκπεραίωση κάθε σχετικής με τις δημοπρασίες 
και τους διαγωνισμούς διαδικασίας. 

ια. Την έκδοση των αναγκαίων αντιγράφων μελετών, 
συμβάσεων κ.λ.π. που είναι απαραίτητα για την πληρωμή 
των δαπανών έργων και προμηθειών και την αποστολή 
τους στο Γραφείο Οικονομικής Διοίκησης για τις περαιτέ¬ 
ρω ενέργειες. 

ιβ. Τη διενέργεια της παραλαβής των έργων (έκδοση α¬ 
πόφαση συγκρότησης επιτροπών παραλαβής, πρόσκλη¬ 
ση μελών, επιβλέποντος και εργολήπτου, παραλαβή). 

ιγ. Τη σύνταξη, υπογραφή και έγκριση της τελικής δα¬ 
πάνης του έργου και διεκπεραίωση κάθε άλλης διοικητι¬ 
κής διαδικασίας εκκαθαρίσεως του έργου μέχρι της απο¬ 
στολής του οικείου φακέλου στο αρχείο. 

ιδ. Τηντήρηση αρχείου φακέλωντων έργων και προμη¬ 
θειών. 

ιε. Την παρακολούθηση και εποπτεία για την ασφάλεια 
και τη λειτουργικότητα των έργων και την πρόταση για τα 
αναγκαία μέτρα που πρέπει να ληφούν για την αποτροπή 
των κινδύνων. 

2. Γ ραφείο Προγραμματισμού και Ανάπτυξης, τα θέμα¬ 
τα που αφορούν: 

α. Την κατάρτιση των μεσοχρόνιων και των ετήσιων το¬ 
πικών αναπρυξιακών προγραμμάτων της περιοχής σύμ¬ 
φωνα με το Ν. 1622/1986. 

β. Την συμμετοχή στη διαδικασία κατάρτισης των μεσο¬ 
χρόνιων νομαρχιακών αναπρυξιακών προγραμμάτων με 
σχετικές προτάσεις. 

γ. Τη διαχείριση των χρηματοδοτήσεων από το 
Π ρόγραμμα Δημοσίων Επενδύσεων και από τους πόρους 
των Προγραμμάτων της Ευρωπαϊκής Ένωσης, που αφο¬ 
ρούν την περιοχής τους. 

δ. Τη μέριμνα για την προστασία του περιβάλλοντος σε 
θέματα διακοινοτικής ή διαδημοτικής σημασίας. 

Την αξιοποίηση των πλουτοπαραγωγικών πόρων δια- 
κοινοτικής ή διαδημοτικής σημασίας. 

ε. Την συγκέντρωση, επεξεργασία, τεκμηρίωση και τή¬ 
ρηση γεωγραφικών, δημογραφικών, οικονομικών, κοινω¬ 
νικών και άλλων στοιχείων για την οικονομική, κοινωνική 
και πολιτιστική κατάρτιση και ανάπτυξη της περιοχής. 

ζ. Την παρακολούθηση των προγραμμάτων που αφο¬ 
ρούν στην κοινωνική και πολιτιστική ανάπτυξη και βελτίω¬ 
ση της ποιότητας ζωής. 

η. Την έρευνα και μελέτη για τη διάγνωση των αναγκών 
ανάπτυξης και την ιεράρχιση των προτεραιοτήτων των 
έργων και μέτρων. 

θ. Την παρακολούθηση της υλοποίησης των τοπικών 
αναπτυξιακών προγραμμάτων καθώς και των έργωντοπι- 
κής σημασίας. 

ι. Τη σύναψη συμβάσεων ανάθεσης, άσκησης αρμοδιο¬ 


τήτων και προγραμματικών συμβάσεων για τη μελέτη και 
εκτέλεση έργων ή προγραμμάτων ανάπτυξης και την πα¬ 
ροχή υπηρεσιών. 

ΜΕΡΟΣ ΔΕΥΤΕΡΟ 
ΠΡΟΣΩΠΙΚΟ 

ΚΕΦΑΛΑΙΟ Α' 

Κατηγορίες και Κλάδοι Προσωπικού 
Άρθρο 4 

Διάκριση θέσεων κατά κατηγορίες 

Οι θέσεις των μονίμων υπαλλήλων του Συμβουλίου 
Περιοχής διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δυετεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Άρθρο 5 

Διάκριση κλάδων κατά κατηγορίες 

Α. Στην κατηγορία Πανεπιστημιακής Εκπαίδευσης υπά¬ 
γονται οι εξής κλάδοι: 

1. Κλάδος ΠΕ 1 Διοικητικού. 

2. Κλάδος ΠΕ Οικονομικού. 

(Ο κλάδος αυτός θα ισχύσει ότανπροβλεφθεί νομοθετι¬ 
κά). 

3. Κλάδος ΠΕ 3 Πολιτικών Μηχανικών. 

4. Κλάδος ΠΕ 4 Αρχιτεκτόνων Μηχανικών. 

5. Κλάδος ΠΕ Αστικής και Περιφεριακής Ανάπτυξης. 

(Ο κλάδος αυτός θα ισχύσει όταν προβλεφθεί νομοθετι¬ 
κά). 

6. Κλάδος ΠΕ Μηχανικών Χωροταξίας και Περιφε¬ 
ρειακής Ανάπτυξης. 

(Ο κλάδος αυτός θα ισχύσει όταν προβλεφθεί νομοθετι¬ 
κά). 

7. Κλάδος ΠΕ Περιβαλλοντολόγων. 

(Ο κλάδος αυτός θα ισχύσει όταν προβλεφθεί νομοθετι¬ 
κά). 

8. Κλάδος ΠΕ 9 Γεωπόνων. 

Β. Στην Κατηγορία Τεχνολογικής Εκπαίδευσης υπάγο¬ 
νται οι εξής κλάδοι: 

1. Κλάδος ΤΕ 17 Διοικητικού - Λογιστικού. 

2. Κλάδος ΤΕ 19 Πληροφορικής. 

3. Κλάδος ΤΕ 5 Τεχνολόγων Τοπογράφων Μηχανικών. 

4. Κλάδος ΤΕ Τεχνολόγων Εφαρμογών Υδραυλικών 
Έργων. 

(Ο κλάδος αυτός θα ισχύσει όταν προβλεφθεί νομοθετι¬ 
κά). 

Γ. Στην Κατηγορία Δευτεροβάθμιας Εκπαίδευσης υπά¬ 
γονται οι εξής κλάδοι: 

1. Κλάδος ΔΕ 1 Διοικητικού. 

2. Κλάδος ΔΕ 38 Προσωπικού Η/Υ. 

3. Κλάδος ΔΕ 29 Οδηγών Αυτοκινήτων. 

Δ. Στην Κατηγορία Υποχρεωτικής Εκπαίδευσης υπάγο¬ 
νται οι εξής κλάδοι: 

1. Κλάδος ΥΕ 1 Γ ενικών Καθηκόντων. 

2. Κλάδος ΥΕ 16 Προσωπικού Καθαριάτητας. 

Άρθρο 6 

Εισαγωγικός και καταληκτικός βαθμός 

1. Εισαγωγικός βαθμός των υπαλλήλων των κλάδων 
Πανεπιστημιακής Τεχνολογικής και Δευτεροβάθμιας 
Εκπαίδευσης ορίζεται ο βαθμός Δ και καταληκτικός ο 
βαθμός Ά. 

2. Εισαγωγικός βαθμός των υπαλλήλων των κλάδων 
Υποχρεωτικής Εκπαίδευσης ορίζεται ο βαθμός Ε' και κα¬ 
ταληκτικός ο βαθμός Β'. 

ΚΕΦΑΛΑΙΟ Β' 

Ορισμός θέσεων κατά κλάδο και προσόντα διορισμού 
Άρθρο 7 

Κάθε κλάδος προσωπικού περιλαμβάνει τις παρακάτω 
θέσεις: 

1. Ο Κλάδος ΠΕ 1 Διοικητικού 2 θέσεις. 

2. Ο Κλάδος ΠΕ Οικονομικού 1 θέση. 

3.0 Κλάδος ΠΕ 3 Πολιτικών Μηχανικών 1 θέση. 

4.0 Κλάδος ΠΕ 4 Αρχιτεκτόνων Μηχανικών 1 θέση. 

5.0 Κλάδος ΠΕ Αστικής και Περιφερειακής Ανάπτυξης 
1 Θέση. 

6. Ο Κλάδος ΠΕ Μηχ/κών Χωροταξίας και Περ/κής 
Ανάπτυξης 1 θέση. 

7. Ο Κλάδος ΠΕ Περιβαλλοντολάγων 1 θέση. 

8.0 Κλάδος ΠΕ 9 Γεωπόνων 1 θέση. 

9.0 Κλάδος ΤΕ 19 Πληροφορικής 1 θέση. 

10.0 Κλάδος ΤΕ 19 Πληροφορικής 1 θέση. 

11.0 Κλάδος ΤΕ 5 Τεχνολόγων Τοπογράφων Μηχ/κών 
1 θέση. 

12.0 Κλάδος ΤΕΤεχν. Εφαρμογών Υδραυλικών Έργων 
1 θέση. 

13.0 Κλάδος ΔΕ 1 Διοικητικού 1 θέση. 

14.0 Κλάδος ΔΕ 38 Προσωπικού Η/Υ 4 θέσεις. 

15.0 Κλάδος ΔΕ 29 Οδηγών Αυτοκινήτων 1 θέση. 

16.0 Κλάδος ΥΕ 1 Γενικών Καθηκόντων 1 θέση. 

17.0 Κλάδος ΥΕ 16 Προσωπικού Καθαριότητας 1 θέση. 

Άρθρο 8 

Η κατανομή των θέσεων κατά υπηρεσιακή μονάδα γίνε¬ 
ται με απόφαση του Προέδρουτου Συμβουλίου Περιοχής. 

Άρθρο 9 

Η Κατανομή διορισμού για όλους τους παρακάτω κλά¬ 
δους είναιτα οριζόμενα στα Π.Δ/τα37α/87 και 22/90 όπως 
κάθε φορά ισχύουν. 


ΚΕΦΑΛΑΙΟ Γ 

Προϊστάμενοι Οργανικών Μονάδων 
Άρθρο 10 

Ορισμός Προϊσταμένων 

1. Στη Δ/νση Υπηρεσιών του Συμβουλίου Περιοχής 
προΐσταται Υπάλληλος του κλάδου ΠΕ1 Διοικητικού ή 
Οικονομικού ή ΠΕ Μηχ/κών όλων των ειδικοτήτων. 

2. Στο Τμήμα Υπηρεσιών Υποστήριξης προΐσταται 
υπάλληλος του κλάδου ΠΕ 1 Διοικητικού ή Οικονομικού. 

3. Στα Γραφεία Διοικητικών Υπηρεσιών. Οικονομικής 
Διοίκησης και Ταμείου προΐσταται υπάλληλος του κλάδου 
ΠΕΙ Διοικητικού ή Οικονομικού ή του κλάδου ΤΕ17 
Διοικητικού - Λογιστικού ή του κλάδου ΤΕ 19 Πληροφο¬ 
ρικής ή του κλάδου ΔΕ1 Διοικητικού. 

4. ΣτοΤμήμα Προγραμματισμού, Έργων και Ανάπτυξης 
προΐσταται υπάλληλος του κλάδου ΠΕ Μηχανικών όλων 
των ειδικοτήτων. 

5. Στο Γραφείο Μελετών και Έργων προΐσταται υπάλ¬ 
ληλος του κλάδου ΠΕ3 Πολιτικών Μηχανικών ή του κλά¬ 
δου ΠΕ4 Αρχιτεκτόνων Μηχανικών ή του κλάδου ΤΕ5 
Τεχνολόγων Μηχανικών ή του κλάδου ΤΕ Τεχνολογικών 
Εφαρμογών Υδραυλικών Έργων. 

6. Στο Γραφείο Προγραμματισμού και Ανάπτυξης 
προΐσταται υπάλληλος του κλάδου ΠΕ Αστικής και 
Περιφερειακής Ανάπτυξης ή του κλάδου ΠΕ Μηχανικών 
Χωροταξίας και Περιφερειακής Ανάπτυξης ή του κλάδου 
ΠΕ Περιβαλλοντολάγων ή του κλάδου ΠΕ9 Γεωπόνων. 

ΜΕΡΟΣ ΤΡΙΤΟ 
Τελικές διατάξεις 
Άρθρο 11 

Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως. 

Ακροτελεύτιο άρθρο 

Η απόφαση αυτή επιβαρύνει τον προϋπολογισμό του 
Συμβουλίου Περιοχής με ποσό που δεν μπορεί να προσ¬ 
διοριστεί. 

Η παρούσα να δημοσιευθεί στην Εφημερίδα της 
Κυβερνήσεως. 

Βόλος, 24 Ιουλίου 1996 

Ο Αναπλ. Περιφ. Δ/ντή 
ΑΘΑΝ. ΓΚΑΡΑΓΚΑΝΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


